తోటపల్లి (గరుగుబిల్లి)

తోటపల్లి,ఆంధ్రప్రదేశ్ రాష్ట్రం, పార్వతీపురం మన్యం జిల్లా, గరుగుబిల్లి మండలానికి చెందిన గ్రామం. ఇక్కడ వున్న 
వేంకటేశ్వరాలయము, రామాలయాలు ఈ జిల్లాలో బాగా ప్రసిద్ధి చెందాయి.

భౌగోళికం
ఇది మండల కేంద్రమైన గరుగుబిల్లి నుండి 14 కి.మీ. దూరం లోను, సమీప పట్టణమైన పార్వతీపురం నుండి 12 కి.మీ. దూరంలోనూ ఉంది.  నాగావళిని, దాని పంట కాలువలను ఆధారంగా చేసుకుని అభివృద్ధి చెందిన పచ్చని పల్లె సీమ ఇది. పార్వతీపురము, సాలూరులను కలుపుతూ బ్రిటిష్ వారు నిర్మించిన వంతెనపైన వస్తు, వర్తకాలకు ఈ పల్లె ఆధారపడి ఉంది. ఇక్కడ ఉన్న వేంకటేశ్వరాలయము, రామాలయాలు ఈ జిల్లాలో బాగా ప్రసిద్ధి ఉన్నాయి. ఈ ఆలయాలకు వచ్చే భక్తుల రద్దీ పైననే ఈ పల్లె ప్రజల ఆదాయం ఎక్కువగా ఆధారపడి వుండేది. అయితే, నాగావళి పైనున్న వంతెన అవసాన దశకు చేరి మూతపడటము, తోటపల్లి బ్యారేజి వచ్చి ఈ పల్లె చుట్టు పక్కల నైసర్గిక స్వరూపము పూర్తిగా మారిపోవటం కారణంగా తోటపల్లి ప్రశస్తి తగ్గింది.

జనగణన గణాంకాలు
2011 భారత జనగణన గణాంకాల ప్రకారం ఈ గ్రామం 518 ఇళ్లతో, 1877 జనాభాతో 461 హెక్టార్లలో విస్తరించి ఉంది. గ్రామంలో మగవారి సంఖ్య 917, ఆడవారి సంఖ్య 960.

 విద్యా సౌకర్యాలు 
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి. ప్రభుత్వ వృత్తి విద్యా శిక్షణ పాఠశాలలు ఉన్నాయి. సమీప బాలబడి ఖడ్గవలసలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల పార్వతీపురంలోను, ఇంజనీరింగ్ కళాశాల కోమటిపల్లిలోనూ ఉన్నాయి. సమీప వైద్య కళాశాల నెల్లిమర్లలోను, పాలీటెక్నిక్‌ పార్వతీపురంలోను, మేనేజిమెంటు కళాశాల పిరిడిలోనూ ఉన్నాయి. సమీప అనియత విద్యా కేంద్రం జియ్యమ్మవలసలోను, దివ్యాంగుల ప్రత్యేక పాఠశాల విజయనగరంలోనూ ఉన్నాయి.

 వైద్య సౌకర్యం 

ఇక్కడ  ఒక ప్రాథమిక ఆరోగ్య ఉప కేంద్రం ఒక పశు వైద్యశాల వుంది.

 రవాణా సౌకర్యాలు 
జిల్లా రహదారి గ్రామం గుండా పోతోంది.

 భూమి వినియోగం 
తోటపల్లి (గరుగుబిల్లి)లో భూ వినియోగం కింది విధంగా ఉంది:

 వ్యవసాయేతర వినియోగంలో ఉన్న భూమి: 156 హెక్టార్లు
 వ్యవసాయం సాగని, బంజరు భూమి: 19 హెక్టార్లు
 శాశ్వత పచ్చిక ప్రాంతాలు, ఇతర మేత భూమి: 4 హెక్టార్లు
 తోటలు మొదలైనవి సాగవుతున్న భూమి: 1 హెక్టార్లు
 వ్యవసాయం చేయదగ్గ బంజరు భూమి: 1 హెక్టార్లు
 నికరంగా విత్తిన భూమి: 280 హెక్టార్లు
 నీటి సౌకర్యం లేని భూమి: 32 హెక్టార్లు
 వివిధ వనరుల నుండి సాగునీరు లభిస్తున్న భూమి: 248 హెక్టార్లు
 బావులు/బోరు బావులు: 245 హెక్టార్లు
 చెరువులు: 3 హెక్టార్లు

 ఇవికూడా చూడండి 
 తోటపల్లి ఆనకట్ట

మూలాలు

 వెలుపలి లంకెలు